google/wiki40b huggingface dataset:
ארי שמאי

ביוגרפיה

שמאי נולד ב-10 בנובמבר 1964, וגדל בתל אביב, בה הוא מתגורר עד היום. הוא התחנך בתיכון החדש בעיר ושירת בצה"ל בחטיבת הנח"ל.
לאחר שחרורו למד משפטים באוניברסיטת תל אביב ואת התמחותו המקצועית עשה אצל עורכי הדין ציון אמיר ורות דוד.

עריכת דין

במהלך הקריירה שלו ייצג דמויות בעלות פרופיל ציבורי גבוה, כגון השר לשעבר גונן שגב; הכדורגלן אלי כהן; הזמרת עדנה לב; רוני ליבוביץ (האופנובנק) ואחרים.
מאז שנת 2005 משמש כעורך הדין של יגאל עמיר, רוצחו של ראש ממשלת ישראל יצחק רבין, תפקיד שהביא לו חשיפה תקשורתית רבה.

קריירה תקשורתית

את דרכו ברדיו החל בגלי צה"ל ובגלגלצ, שם שידר בין השנים 1993–1997 את תוכנית המוזיקה הים תיכונית "מיזוג אויר".
בשנת 1998, החל לשדר בתחנת הרדיו האזורית רדיוס 100FM את התוכנית "אהבנו", שעברה בהמשך לתחנת רדיו לב המדינה.
שמאי חבר פאנל בתוכנית "האולפן הפתוח" בערוץ 20, ובין דצמבר 2016 למרץ 2017 הנחה את התוכנית "הפטריוטים אקספרס".
הוא היה בעל פינת ספורט ברדיו וכתב טור במקומון "זמן תל אביב". הוא אף הנחה את האולפן של מונדיאל 2006 בערוצי שלם וצפה של חברת צ'רלטון. הוא בעל טור דעה באתר ONE ומשתתף קבוע בתוכנית "המנהלת" המשודרת בערוץ ONE. היה גם חבר בפאנל התוכנית הקומית "מהדורה מוגבלת" ששודרה בערוץ ביפ וכן השתתף בעונה השנייה של תוכנית הדוקו-ריאליטי "גולסטאר" ששודרה בשנת 2013.

חשדות לפלילים

בינואר 2009 נעצר יחד עם עוד מספר אנשים בחשד לעברות מין וסמים, וב-2010 הוחלט שלא להגיש נגדו כתב אישום גם בנוגע לסעיפי האישום בשימוש בסמים. ביוני 2009 היה מעורב בפציעת תינוקת בשוגג לאחר שהשליך בהתלוצצות, סכין, לעבר בעל דוכן בשוק ראשון לציון.
במאי 2010 הורשע בעבירות מס ונגזרו עליו ארבעה חודשי מאסר על תנאי וקנס כספי.

חיים אישיים

ב-2012 נישא לכדורסלנית ירדן כץ, אך ב-2015 הם נפרדו.
ב 2019 נולדו לשמאי תאומים בן ובת

עמדותיו

שמאי הוא איש שמאל הידוע בעמדותיו הליברליות, ואף הביע עמדה בעד לגליזציה של סמים קלים. ידוע באהדתו לקבוצת הכדורגל הפועל תל אביב.
לקראת הבחירות לעיריית תל אביב-יפו בשנת 2008, שובץ במקום האחרון ברשימת "התל אביבים" (כמחווה לפועלו של מנהיג הרשימה רון לוונטל נגד ראש העיר רון חולדאי).
בינואר 2019 הודיע שמאי כי יצביע ליכוד בבחירות לכנסת העשרים ואחת. בהסבר לדברים אמר: "אני עדיין בעד ללמד את מה שקרה בנכבה בבתי ספר, אני עדיין חושב שמפעל ההתנחלויות של חבריי היה עוול לסיכוי של שלום, אני עדיין חושב שהייתי מוכן להחזיר המון שטחים כולל בעיר מסוימת קדושה בשביל שלום אמת. אני אצביע בנימין נתניהו – חצי הצבעה רגשית הייתי ילד ליכודניק וחצי בגלל העוול שעושים לו".
תכנות גנרי

שפות מונחות עצמים

פרק זה לוקה בחסר. אנא תרמו לוויקיפדיה והשלימו אותו.
כאשר יוצרים מחלקה בשפות תכנות בעלות טיפוסים סטטיים, לא נוח לכתוב מימוש עבור כל אחד המטיפוסים המוכלים. דוגמה ב-C++ למחלקה אשר נמנעת מהכפילות הזו על ידי הגדרת template:
template<typename T> 
class List 
{ 
 /* תוכן המחלקה */ 
};/* דוגמה ליצירת רשימה גנרית המקבלת אתחול של הטיפוס */List<Animal> list_of_animals;List<Car> list_of_cars;
דוגמה למימוש מחסנית גנרית בשפת C#:
public class Stack<T>{
 T[] items; 

// שימוש פונקציונלי באותו משתנה גנרי שהתקבל בהגדרת המחלקה בזמן ריצה
 public void Push(T item)
 {...}
 public T Pop()
 {...}}// שימוש במחלקה הגנרית - הגדרת מחסנית ואתחול למשתנים מסוג מחרוזתStack<string> stack = new Stack<string>();// שימוש בפונקציות הגנריות עם הסוג המתאיםstack.Push("Edo");stack.Push("Tzumer");string str = stack.Pop();

שפות פונקציונאליות

פרק זה לוקה בחסר. אנא תרמו לוויקיפדיה והשלימו אותו.

שפות אחרות

במשפחת שפות ML, ישנו פולימורפיזם פרמטרי, ומודלים גנריים הנקראים "functors". גם Standard ML וגם OCaml תומכים ב-functors, אשר מתפקדים באופן דומה ל-"class templates" בחבילה הגנרית של Ada. אבסטרקציה סינטקטית ב-Scheme בעלת קשר לגנריות, אלו הם למעשה קבוצה מכילה של templating המצויה ב- C++.
מודול של ורילוג יכול לקבל פרמטר אחד או יותר, אליהם ערך אחד או יותר משויך באתחול המודול. דוגמה לכך היא מערך רגיסטר גנרי, כאשר גודל המערך ניתן כפרמטר.
VHDL, אשר נגזרת מ-Ada מכילה אף היא יכולות גנריות.
יואכים למלזן

קריירה מוקדמת

למלזן נולד ב-28 בספטמבר 1888 בברלין, שהשתייכה לאימפריה הגרמנית. בשנת 1907 התגייס לצבא הגרמני הקיסרי, והצטרף לרגימנט הארטילריה ה-40, ולחם בשורותיו במלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.
לאחר המלחמה נשאר למלזן ברייכסווהר, ומילא בו תפקידי פיקוד ומטה. ב-1 בנובמבר 1931 הועלה למלזן לדרגת אוברסט לוטננט, ובשנת 1932 מונה למפקד הגדוד ה-3 של רגימנט הארטילריה ה-5. ב-1 באפריל 1934 הועלה לדרגת אוברסט, ומונה למפקד רגימנט הארטילריה ייטרבוג. ב-1 באפריל 1935 מונה למפקד האקדמיה הצבאית בדרזדן, וב-1 באפריל 1937 הועלה לדרגת גנרל-מיור. ב-1 במרץ 1938 מונה למפקד הדיוויזיה הממונעת ה-29, וב-1 באפריל 1939 הועלה לדרגת גנרל-לויטננט.

מלחמת העולם השנייה

עם פרוץ המלחמה היה למלזן מפקד הדיוויזיה הממונעת ה-29, ולחם עימה במהלך המערכה בפולין, כחלק מהקורפוס ה-14 במסגרת הארמייה העשירית. בתחילת המערכה על צרפת לחם למלזן עם הדיוויזיה שבפיקודו כחלק מהקורפוס הממונע ה-14 במסגרת קבוצת הפאנצר קלייסט, וב-29 במאי מונה למפקד דיוויזיית הפאנצר ה-5, שהייתה חלק מהקורפוס הממונע ה-15 במסגרת הארמייה הרביעית, במקום מקס פון הרטליב-ואלספורן. ב-1 באוגוסט 1940 הועלה למלזן לדרגת גנרל חיל התותחנים (שהומרה ב-1941 לדרגת גנרל חיל השריון), וב-25 באוקטובר 1940 מונה למפקד הקורפוס הממונע ה-47. במהלך מבצע ברברוסה פיקד על הקורפוס שבפיקודו שהיה חלק מארמיית הפאנצר השנייה במסגרת קבוצת ארמיות מרכז, ולחם עמו בקרב סמולנסק ובקרב על מוסקבה. ב-27 ביולי 1941 קיבל למלזן על פעולותיו את עיטור צלב האבירים של צלב הברזל. ב-21 ביוני 1942 הוסב הקורפוס ה-47 לקורפוס פאנצר, וב-15 ביולי 1942 קיבל למלזן את עיטור הצלב הגרמני בזהב. במהלך קרב קורסק לחם למלזן עם הקורפוס שבפיקודו כחלק מהארמייה התשיעית במסגרת קבוצת ארמיות מרכז, ועל פעולותיו בקרבות קיבל ב-7 בספטמבר 1943 תוספת עלי אלון לעיטור צלב האבירים של צלב הברזל.
ב-24 באוקטובר 1943 מונה למלזן למפקד הארמייה העשירית בחזית האיטלקית, וב-31 בדצמבר 1943 הועבר לעתודת המילואים. ב-3 במאי 1944 מונה למפקד הארמייה הראשונה בחזית המערבית, וב-5 ביוני 1944 מונה למפקד הארמייה ה-14 בחזית האיטלקית. ב-24 באוקטובר 1944 מונה שוב למפקד הארמייה העשירית, וב-22 בפברואר 1945 מונה שוב למפקד הארמייה ה-14. ב-2 במאי 1945 עם כניעת כל הכוחות הגרמניים באיטליה, נכנע למלזן בראש כוחותיו, ונלקח לשבי הבריטי.

לאחר המלחמה

למלזן שוחרר מהשבי ב-10 באפריל 1948. לאחר שחרורו התגורר למלזן בנירנברג עד למותו ב-30 במרץ 1954.
מנחם רון וכסלר

ביוגרפיה

מנחם רון ישראל וכסלר ("מנדוש") נולד בפרנקפורט למוני (משה) ורוני (רוזי) וכסלר. בשנת 1935, בהיותו בן שנה, עלתה משפחתו לארץ ישראל. הוא גדל בשכונת בית וגן, במשפחה שהעניקה לבניה חינוך דתי מסורתי. סיים לימודים בבית הספר חורב ובבית הספר הדתי 'מעלה' בירושלים, ולאחר מכן בישיבת בני עקיבא כפר הרא"ה. לאחר שירותו הצבאי בנח"ל ובצנחנים למד בבית הספר לרפואה של האוניברסיטה העברית בירושלים. התמחה בכירורגיה פלסטית בבית החולים הדסה, במחלקתו של הפרופ' צבי נוימן, וכן באוניברסיטאות מישיגן ואיובה בארצות הברית. הוא פרופסור מן המניין באוניברסיטה העברית בירושלים.  
במשך שנים רבות ניהל וכסלר את המחלקה לכירורגיה פלסטית ואסתטית ב"הדסה" ירושלים. היה יושב ראש החברה הישראלית לכירורגיה פלסטית, וארגן כנסים בינלאומיים שנערכו בישראל בתחום זה. ייסד את בנק העור בישראל, וכמו כן היה חלוץ הניתוחים האסתטיים לבעלי תסמונת דאון (יחד עם פרופ' ראובן פוירשטיין) וניתוחי השסע בשפה. פרסם ארבעה ספרים בתחום הכירורגיה הפלסטית, וכן מאות מאמרים בנושא בבמות מדעיות ורפואיות שונות בארץ ובעולם.
בשנת תשע"ז החליטה עיריית ירושלים להעניק לו את התואר יקיר ירושלים.

אמנות ושירה

מלבד עיסוקו הרפואי עוסק פרופ' וכסלר בתחום האמנות והשירה. בצעירותו למד גרפיקה וציור באקדמיה לאמנות בצלאל בירושלים. הוא עוסק בציור, רישום ופיסול. עד היום הציג עשר תערוכות יחיד מיצירותיו בגלריות שונות בארץ ובחו"ל. בין השאר, הוצגו ביד ושם תחריטי עץ שיצר בנושא השואה.
בשנת 2009 יצא ספר השירה שלו "ערפל", המכיל אוסף משיריו, ובו משולבים רישומים, תחריטים והדפסים שיצר במהלך השנים.

משפחתו

וכסלר נשוי לדינה לבית ברבדו, ולהם ארבעה ילדים. מתגורר בירושלים. בתו היא החזאית שרון וכסלר. אחיו הם: עוזיאל וכסלר, שעמד בראשות הרשות לפיתוח ירושלים ומינהל מקרקעי ישראל, עו"ד אורה זק ובנימין זאב וכסלר, שהיה סגן מנהל כללי במוסד יד בן צבי.
קערורית

תיאור הסוג

זהו סוג גדול, הכולל כ-300 מינים, שנפוצים על פני כל כדור הארץ. 
רוב מיני סוג זה הם עשבים חד שנתיים או רב שנתיים, ומיעוטם בני שיח. 
כותרת הפרח היא דו-שפתנית, אופיינית למשפחה, הבולטת בצינור הכותרת הארוך. מבנה הגביע יוצר מעין 'תפיחה' מעל בסיס הפרח. לאחר הפריחה, הזרעים מתפתחים בתוך איבר זה, והוא מתכופף כלפי מטה באופן המזכיר קערה, ומכאן שם הסוג.
מקס הייסטינגס

סר מקס יו מקדונלד הייסטינגס (באנגלית: Max Hugh Macdonald Hastings;‏ נולד ב-28 בדצמבר 1945) הוא היסטוריון בריטי שכתב רבות על מלחמת העולם השנייה בפרט ועל המאה ה-20 בכלל. הייסטינגס הוא חבר האגודה המלכותית לספרות וחבר באגודה המלכותית להיסטוריה.

ביוגרפיה

הייסטינגס נולד וגדל בלמבת שבאנגליה. התחנך בבית הספר צ'ארטרהאוס ובאוניברסיטת אוקספורד, אותה עזב לאחר שנה. הוא פנה לעיתונאות ועבד ככתב צבאי בעבור ה-BBC והאיבניניג סטנדרד, וסיקר בין היתר את מלחמת פוקלנד. לאחר מכן שימש כעורך וכעורך ראשי של הדיילי טלגרף. בשנת 1996 הפך לעורך האיבניניג סטנדרד. בשנת 2002 פרש לגמלאות והוענק לו תואר אבירות. הייסטינגס פרסם שורה של ספרים אודות מלחמת העולם השנייה כמו גם ביוגרפיה אודות יוני נתניהו.
מרכז המעצרים קהריזאק

מרכז המעצרים קהריזאק (בפרסית: بازداشتگاه کهریزک), הוא מתקן כליאה המופעל על ידי רשויות המשפט של איראן, וממוקם בדרומה של טהרן.
קהריזאק הוא אחד המתקנים הידועים לשמצה בעולם, באכזריותו ובתנאי הכליאה התת-אנושיים שבו. בתקופת המחאה הירוקה שפרצה באיראן לאחר הבחירות בשנת 2009, שימש המתקן לכליאתם ועינויים של כמה אלפי פעילים פוליטיים.
בשל הביקורות בחו"ל, ובאיראן עצמה, הורה ב- 28 ביולי 2009, האייתוללה עלי ח'אמנאי, המנהיג העליון של איראן, לסגור את המתקן.
O2 ארנה (פראג)

היסטוריה

הרעיון של בניית היכל חדש בפראג הגיע בעקבות עידן הזהב של ההוקי קרח בצ'כיה - שזכתה בארבע מדליות זהב רצופות באליפות העולם. ההיכל היה אמור להיבנות בזמן ולארח את אליפות העולם של שנת 2003 בהוקי קרח, אך בעקבות סיבוכים לא צפויים בהנהלת הפרויקט והמשקיעים, התאחדות ההוקי החליטה להעביר את המשחקים לפינלנד. המשקיעה העיקרית של ההיכל הייתה חברת ההימורים סאזקה הצ'כית. בניית ההיכל החלה בשנת 2002 והושלמה בשנת 2004, לקראת אליפות העולם.
יואי יושיאוקה

ביוגרפיה

יואי, שנולדה בפוקואוקה שביפן וגדלה במשפחה חד-הורית, רצתה להיות זמרת מגיל צעיר אבל רק בעקבות השפעת אמהּ היא החלה לכתוב שירה, בעת שהייתה בחטיבת הביניים. כשהגיעה לבית ספר תיכון החלה לכתוב גם שירים ועבדה במשרה חלקית כדי לממן את לימודיה. בהמשך חלתה ובעת שהייתה בבית החולים הבינה שהיא תחת עומס רב מדי שלא מאפשר לה לעסוק במוזיקה, ולכן עזבה את בית ספרה ועברה לבית ספר פרטי למוזיקה, שם היא למדה נגינה על גיטרה ופזמונאות. על מנת להפוך למוזיקאית מקצוענית היא החליטה שהיא צריכה לערוך הופעות רחוב בתחנת רכבת מקומית, כמו מוזיקאים שהיא ראתה כשהיא השתחררה מבית החולים. הופעות רחוב אלו עזרו לה להתגבר על ביישנותה.
ב-2004, בעת שלמדה בבית הספר הפרטי, מוריה ייעצו לה ללכת לאודישן שנערך על ידי חברת המוזיקה סוני. באודישן עצמו היא שרה שלושה שירים וקיבלה ציון מקסימלי מהשופטים עבור הופעתה, וזה החל את הקריירה המקצועית שלה. היא הוציאה לאור שניים מהשירים האלו תחת חברת מוזיקה עצמאית בשם "Leaflet Records" (את השלישי הוציאה לאור בזמן מאוחר יותר) ועמדה להוציא עוד שיר תחת חברת מוזיקה עצמאית, אבל מפיק טלוויזיה שמע אותו והחליט להשתמש בו בסדרת דרמה טלוויזיונית בשם "Fukigen na Gene".
בעקבות הופעת השיר בתוכנית הטלוויזיה יואי הוציאה אותו לאור ומכרה 100,000 עותקים ממנו, והוא הגיע למקום השמיני בטבלת המצעד "Oricon Weekly Charts". לסינגלים הבאים שלה ולאלבום הבכורה שלה, "From Me To You", הייתה הצלחה בינונית (האלבום נמכר ב-200,000 עותקים).
בשנת 2006 התחילה את קריירת המשחק שלה כשהופיעה בסרט באורך מלא בשם "Midnight Sun", שהוקרן בפסטיבל הקולנוע בקאן. עבור סרט זה קיבלה את פרס האקדמיה היפנית עבור היותה השחקנית החדשה הכי טובה באותה שנה. במהלך צילומי הסרט המשיכה לעסוק במוזיקה והוציאה לאור סינגל שנכתב עבור הסרט, שנהיה הסינגל הכי נמכר שלה (הוא נמכר ב-200,000 עותקים).
בהמשך היא הוציאה לאור עוד מספר סינגלים שזכו להצלחה מסוימת, שאחד מהם הופיע בתוכנית אנימה ושני בפרסומת.
ב-4 באפריל 2007 יואי הוציאה לאור את האלבום המלא השני שלה, "Can't Buy Me Love", שהגיע למקום הראשון בטבלת המצעדים "Oricon" ונשאר שם במשך שבועיים. האלבום נמכר בכ-680,000 עותקים ובגלל הצלחתו האלבום הקודם של יואי נמכר בעוד 9,000 עותקים. יואי המשיכה להוציא סינגלים, שהגיעו למקום הראשון בטבלת המצעדים "Oricon" או למיקומים דומים, והופיעו באנימה ובסרטים, וב-4 בנובמבר הוציאה די.וי.די של הופעה חיה שלה מסבב ההופעות השני שלה.
יואי המשיכה לנחול הצלחה ולהוציא לאור סינגלים, וכשהוציאה לאור את אלבומה השלישי הוא נמכר ב-400,000 עותקים והגיע למקום הראשון בטבלת המצעדים "Oricon Weekly Charts". בעקבות הצלחת האלבום יצאה לסבב הופעות שלישי, מכרה עוד שיר לתוכנית טלוויזיה והוציאה אלבום קומפילציה. אלבום הקומפילציה, שיצא ב-2008 בשם "My Short Stories", כלל רק שירי צד ב' מסינגלים קודמים שהיא הוציאה לאור. האלבום הצליח והגיע למקום הראשון בטבלת המצעדים "Oricon" - דבר שהפך אותה לאישה השנייה שאלבום הקומפילציה שלה הגיע למקום הראשון בטבלה.
לאחר כל זאת לקחה חופש של חמישה חודשים שלאחריו הוציאה עוד סינגלים, שהגיעו למקומות גבוהים בטבלאות המצעדים ונמכרו בעשרות אלפי עותקים עד כמאה אלף עותקים, והיא מתכננת להוציא אלבום חדש (החמישי שלה) ב-14 ביולי 2010.
אלינה וקאריו

ביוגרפיה

וקאריו נולדה בסוצ'אבה והייתה מלכת היופי של התיכון שלמדה בו.
ב-1998 נבחרה לדוגמנית השנה ברומניה, מה שהוביל אותה לחתימת חוזה עם סוכנות הדוגמנות עלית.
היא דגמנה ביקיני והלבשה תחתונה לחברת האופנה האמריקאית "Finish Line, Inc."
היא הופיעה בפרסומת לחברת הטלוויזיה "Time Warner Cable".
ב-2001 הופיעה במהדורה של המגזין הבריטי "Stuff" ובמהדורת מאי של מגזין "מקסים".
היא פרסמה מספר חברות, וביניהם "לוריאל".
ב-2003 הופיעה בסרט "Death of a Dynasty".
כוח גדעון

רקע

בשנת 1936 כבשה איטליה את אתיופיה. יחד עם טריטוריות שכנות, שכבר היו תחת שליטה איטלקית, הורכבה מזרח אפריקה האיטלקית.
הצבא האיטלקי מנה מאתיים וחמישים אלף איש, רובם אריתראים, שגויסו לצבא האיטלקי. ביוני 1940 הרודן האיטלקי בניטו מוסוליני הכריז על מלחמה על צרפת ובריטניה. כתוצאה מכך, הפכו הכוחות האיטלקיים לאיום פוטניצאלי על נתיבי האספקה הבריטים בים האדום ותעלת סואץ.

הקמת הכוח

וינגייט גיבש תוכנית פעולה באתיופיה, אותה הציג לפני ארצ'יבלד ויוול והסגל הבכיר בקהיר בתחילת דצמבר 1940.
התוכנית כללה הקמת כוח סדיר קטן.
וינגייט טען:
"כדי לעורר מרד, עליך לשלוח יחידת עלית... כח של אלף איש חמושים היטב, יכול לשתק עשרת אלפים". תוכניתו אושרה על ידי וייוול. הכוח שהוקם מנה אלפיים איש ושמונה עשר אלף גמלים ושילב גדוד חיילים בריטים עם גדוד חיילים אתיופים. הגמלים היו בטיפולו של לורנס ון דר פוסט.
היחידה נקראה על שם הגיבור המקראי גדעון בן יואש, שהוביל כוח קטן ומובחר לניצחון צבאי למרות נחיתות מספרית ניכרת.

הקרב

ב-18 בפברואר 1941 תקף כוח גדעון בפיקודו של וינגייט את המבצרים האיטלקיים והצבא האיטלקי נסוג מזרחה.
ב-24 בפברואר הוביל וינגייט את כוח גדעון להקיף את המבצר האיטלקי "בור". חלק מן הכוח התעכב עקב שריפה בשדה קוצים ובמיפגש עם האיטלקים ניסה ווינגייט להסתיר זאת.

דברה מרקוס

פרק זה דורש עריכה. אתם מוזמנים לתרום לוויקיפדיה ולערוך אותו. 
היעד הבא במלחמה היה מבצר ליד העיר דברה מרקוס. הפעם תקפו האיטלקים בעוצמה וקרבות עזים התפתחו.
הפסדי האיטלקים הסתכמו במאתיים הרוגים בשבועות האחרונים של המלחמה.
כמה ימים לאחר עזיבת האיטלקים את דברה מרקוס נכנסו כוחות בריטים לאדיס אבבה.
חוץ לארץ

חוץ לארץ הוא מונח תלמודי-הלכתי, כלפי כל הארצות מחוץ לישראל. בימינו המונח משמש כביטוי בחיי היומיום, בדרך כלל ראשי תיבות, חו"ל.

בהלכה

ההבדלים בין חוץ לארץ לארץ ישראל נוגעים במצוות התלויות בארץ, דין יום טוב שני של גלויות, איסור יציאה מארץ ישראל, טומאת ארץ העמים וזמן התחלת שאלת גשמים. כך כמו כן, שינויים רבים נובעים ממנהגים ארץ ישראליים מקומיים (שמקורם בדרך כלל בספרדים) שהתקבלו בין כלל העדות, כמו הנחת תפילין בחול המועד בחלק מהעדות, אמירת ברכת ברוך ה' לעולם, אמירת "מוריד הטל" בברכת גבורות ועוד.

תרבות ואנתרופולוגיה

צעירים ישראלים רבים נוסעים לטיול ממושך בחו"ל לאחר סיום השירות הצבאי. ד"ר דריה מעוז משווה את הטיול הזה ליציאה לקולג' בארצות הברית, המהווה יציאה מבית ההורים והתחלת עצמאות ובגרות. 
בפולקלור הישראלי מופיע חו"ל כמקום נחשק בעיני ישראלים, כמו למשל במערכון "החוזרים מחו"ל" של הגשש החיוור.
בנות הזהב (סדרת טלוויזיה ישראלית)

עלילה

הסדרה מגוללת את חייהן של ארבע נשים בסביבות גיל הזהב החולקות דירה בתל אביב יחדיו. בעלת הבית היא דליה (חנה לסלאו), איתה גרות רותי גולן (מיקי קם) ושושנה בן-בסט (תיקי דיין). בפרק הראשון מצטרפת בהפתעה ריבה (רבקה מיכאלי), אמהּ של רותי, אל שלוש הבנות האחרות לאחר שבית האבות שבו גרה נשרף.
העונה הראשונה והשנייה עוסקות בעיקר ביחסים רומנטיים והכרויות והתמודדות עם הנישואים הקודמים של הבנות, החל מהעונה השלישית, הסדרה עוסקת גם בנושאים חברתיים שונים ומגוונים ובדילמות מוסריות, כמו ניסויים בבעלי חיים, יחסים חד מינים, יחס למבוגרים, ניצול עובדים, הטרדות מיניות, ניתוחים פלסטיים, גזענות, עובדים זרים, יחסי דתיים-חילוניים ועוד.
בסוף העונה השישית דליה, רותי, שוש וריבה קנו את הבית כדי לעזור לדליה לצאת מהחובות.
שנות ה-30 של המאה ה-17

אירועים בולטים בעולם

פרק זה לוקה בחסר. אנא תרמו לוויקיפדיה והשלימו אותו.

כלכלה

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה והשלימו אותו.

אסונות

פרק זה לוקה בחסר. אנא תרמו לוויקיפדיה והשלימו אותו.

אישים בולטים

פרק זה לוקה בחסר. אנא תרמו לוויקיפדיה והשלימו אותו.
עיסא סיסוקו

קריירה

סיסוקו התחיל את הקריירה שלו בקבוצת לוהאן-סיוסו וכבר בגיל צעיר הצטרף לקבוצה הבוגרת. בקיץ 2003 חתם בגנגאן ושיחק בקבוצת הנוער שלה. אחרי שנתיים חתם בבלו ולאחר מכן שיחק גם בקרקפו.
ביוני 2010 סיסוקו חתם בנאנט מהליגה השנייה בצרפת. ב-15 באפריל 2011 סיסוקו ערך את הופעת הבכורה שלו בקבוצה במשחק ליגה נגד דיז'ון. שבוע לאחר מכן, סיסוקו כבש את שער הבכורה שלו בקבוצה במשחק הליגה נגד נים.
ב-20 ביולי 2015 סיסוקו חתם בגנואה מהסרייה א'. ב-27 בינואר 2016 הושאל לבארי עד לסיום העונה.
ב-1 בפברואר 2017 סיסוקו חזר לצרפת וחתם באנז'ה. בסיום עונת 2017/2018 שוחרר מהמועדון.
ב-30 באוקטובר 2018 סיסוקו חתם במכבי פתח תקווה.
סיסוקו הוא בן למהגרים מסנגל, לכן היה רשאי לייצג את הנבחרת הסנגלית. ב-7 בספטמבר 2013 הוא ערך את הופעת הבכורה שלו בנבחרת בניצחון 0-1 נגד אוגנדה. לזכותו של סיסוקו, 3 הופעות בנבחרת.
דני גולד

ביוגרפיה

דני גולד נולד וגדל בתל אביב. הוריו, אביבה ואברהם, היו ניצולי השואה שעלו לישראל מהונגריה. הוא סיים את לימודי הנדסת אלקטרוניקה במסגרת העתודה האקדמית ובשנת 1983 החל לשרת בחיל האוויר, וביצע תפקידים במערכי האלקטרוניקה, החימוש, והלוחמה האלקטרונית. אחר כך שירת במפא"ת במגוון תפקידים, בהם ראש מחלקת מערכות אלקטרוניקה ולוחמה אלקטרונית וראש היחידה למחקר ופיתוח.
בין היתר היה גולד אמון על פיתוח מערכת היירוט כיפת ברזל, יזם וחתר לפיתוחה המהיר אף טרם אישור הפרויקט (מבקר המדינה מתח ביקורת על כך). על פועלו זכה בספטמבר 2012 בפרס ביטחון ישראל. בנוסף לכך זכה 4 פעמים בפרס מפקד חיל האוויר. בשנת 2014 סיים את שירותו בצה"ל בדרגת תת-אלוף, והקים את חברת גולד מו"פ טכנולוגיה ויזמות.
באפריל 2016 מונה על ידי שר הביטחון משה יעלון לראש מפא"ת, ונכנס לתפקידו ביוני 2016.
לגולד שני תוארי דוקטור מאוניברסיטת תל אביב - בהנדסת אלקטרוניקה ובמנהל עסקים. ב-2015 נבחר להדליק משואה בטקס הדלקת המשואות ביום העצמאות.
גולד נשוי ואב לשניים.
ישיבת ההסדר ירוחם

הקמת הישיבה

בירוחם פעל החל משנות השבעים גרעין ציוני דתי, אשר פעל להתמודד עם בעיות של פערים, ניכור בין חלקי החברה ואיבוד ערכים. גרעין המשפחות התרחב על ידי גרעיני נח"ל משימתיים של בני עקיבא בריכוזו של שמואל בן שלום בשנות השמונים. העומדים בראש הגרעין (בן שלום וחגי גלנדואר) הזמינו את הרב אליהו בלומנצוייג, אז ר"מ בישיבת הר עציון, לכהן כראש הישיבה החדשה. מחזור התלמידים הראשון החל ללמוד בישיבה באלול תשנ"ג וכלל בעיקר תלמידים מהישיבות התיכוניות: בית אל, חורב, הישיבה לצעירים וכפר הרא"ה. כמו כן הגיעה קבוצת תלמידים משיעורים ג' וה' מישיבת הר עציון, על מנת לחזק את הישיבה הצעירה.
בשנת תש"ע עברה הישיבה למשכן חדש ומפואר שנבנה בסמיכות למבנה הקודם.

דרכה של הישיבה

הישיבה ממשיכה את מסורת הלימוד מבית ישיבת הר עציון שממנה יצאה. עם זאת, בתחום המחשבה התקרבה הישיבה לישיבות המזוהות עם  מרכז הרב, דבר המתבטא במרכזיות העיסוק בתורת הרב קוק בישיבה. עדות להתקרבות זו היא זיהוי שנוצר בין הישיבה לגישת הממלכתיות ופעילותה הנרחבת במסגרת "פנים אל פנים".
ישיבת ירוחם מדגישה את חשיבות לימוד הגמרא בעיון בכלל ועל פי שיטת בריסק בפרט. סדר היום כולל סדר וחצי גמרא בעיון, חצי סדר מחשבה ותנ"ך, וסדר אחד בקיאות. בישיבה קיימת גם תוכנית לימוד הלכה לקראת רבנות.
הישיבה מחנכת את תלמידיה לפתח אוזן קשבת לצורכי החברה ולעשייה חברתית. כל התלמידים בישיבה מתנדבים בעיירה, בעיקר בתחומי החינוך. עד לשנת תשע"ז הייתה קיימת בישיבה תיכונית בשם "יעדים" לתלמידים מקרב העדה האתיופית. חלק מבוגרי הישיבה נשארים בירוחם גם לאחר תקופת לימודיהם בה.
הישיבה מכוונת את תלמידיה להשתית את עולמם הרוחני על שיטותיהם של ריה"ל והמהר"ל מפראג, ובהתאם להשקפתו של הראי"ה קוק. נלמדות בה גם משנתו של רמח"ל, ספרי חסידות וגישות שכלתניות כדוגמת שיטות הרמב"ם והרב סולובייצ'יק.
הישיבה רואה חשיבות גדולה בלימודי התנ"ך, ומקדישה לכך מספר שעות שבועיות. שיעורי התנ"ך מועברים על ידי רבנים מהישיבה עצמה וממכללת הרצוג, בהם הרב יוסי אליצור, ועד לשנת תשס"ו גם הרב יעקב מדן.

הצוות החינוכי

בישיבה מלמדים, מלבד הרב בלומנצוייג, הרבנים אוריאל עיטם, חיים וולפסון, עודד מיטלמן, עידו הבר, אליקים שריר, שמואל אריאל, שי גניזי, אחיה בן פזי, אשר וייס ושמואל גלייזר (ארבעת האחרונים הם בוגרי הישיבה בעצמם). כמו כן מועברים בישיבה שיעורים קבועים מפי הרבנים אלי בזק, ויוסי אליצור.
בעבר לימדו בה הרבנים מיכאל אברהם, יצחק ברנד, ניר וינברג, אבי בלידשטיין, מאיר כהנא (שהתמנה לדיין בבתי הדין האזוריים), יאיר יעקובי (שכיום משמש כראש הישיבה התיכונית "בלבב שלם"), אלי הורוביץ (נרצח בפיגוע בקרית ארבע) ואהוד ברזילי.
באדר תשע"ח, הודיע הרב בלומנצוייג כי באלול יצמצם את נוכחותו בישיבה וימונו תחתיו שני סגנים, הרב אוריאל עיטם והרב חיים וולפסון.

הישיבה התיכונית

בשנת ה'תשס"ז הוקמה לצד ישיבת ההסדר, ישיבה תיכונית "בלבב שלם", בראשות הרב יאיר יעקובי, אחד הר"מים הוותיקים בישיבת ההסדר. המחזור הראשון כלל כ-35 תלמידים. הקמת הישיבה התיכונית היא חלק מהמטרה הכוללת של ישיבת ההסדר - סיוע לעיירות הפיתוח וקידומן, בראש ובראשונה בתחום החינוכי. מסיבה זו נעשה מאמץ שבישיבה ילמדו תלמידים רבים מהאזור לצד תלמידים הבאים מקהילות ציוניות דתיות מבוססות, כך שהישיבה תהיה מוסד לימודים איכותי שהורים ישלחו את בניהם אליו מבחירה ולא מחוסר ברירה.
בישיבה ניתן דגש על התחום החברתי. הדבר בא לידי ביטוי בשם הישיבה, "בלבב שלם", מתוך פסקה של הראי"ה קוק אודות עבודת ה' שלמה מתוך חיבור לזולת, בפעילויות חסד שונות ובשיעורים בנושא.
ביום העצמאות ה-64 למדינת ישראל, תשע"ב, הוכתר תלמיד הישיבה אלחנן בלוך בתואר חתן התנ"ך העולמי.
אסכולת אנטוורפן

אסכולת אנטוורפן היא תנועה אמנותית שמרכזה היה באנטוורפן, במהלך המאה ה-16, כאשר בתקופה זו היוותה העיר מרכז כלכלי של ארצות השפלה, ולאחר מכן במאה ה-17 כאשר הפכה למעוז האמנותי של הבארוק הפלמי, בעיקר בידי האמן פטר פאול רובנס.

היסטוריה

אנטוורפן תפסה את מקומה של ברוז' כמרכז הסחר של ארצות השפלה בשנת 1500 לערך. ציירים, אמנים ובעלי מלאכה הצטרפו לגילדה של סנט לוק, שהייתה באנטוורפן.
האסכולה הראשונה שצמחה בעיר היא המנייריזם של אנטוורפן, קבוצה של ציירים אנונימיים שציירו בשיטה הגותית המאוחרת ופעלו בעיר בין השנים 1500–1520. בעקבותיהם פעלו בעיר ציירים מנייריסטיים שעבדו במסורת האיטלקית שהתפתחה בתקופת הרנסאנס הגבוה. יאן מביז היה אמן מרכזי בעיר בתקופה זו. אמנים אחרים, כגון פרנס פלורי המשיכו בסגנון זה.
המהומות שפרצו באזור ארצות השפלה בשנת 1566, פגעו מאוד באמנות העיר. אמנים כגון אוטו ואן ויין התחילו לעבוד בסגנון מיינריסטי מאוחר ועיטור דתי מחודש. באותה תקופה החלה התדרדרות בעיר מאחר שנהר סכלדה היה נתון במצור על ידי ההולנדים, וכתוצאה מכך פחת המסחר.
במאה ה-17 חוותה העיר התחדשות בתחום האמנות. פיטר פול רובנס ויעקב ג'ורדנס פתחו סדנאות, ובהשפעת האמן אנתוני ואן דייק, נעשתה אנטוורפן למרכז הבארוק הפלמי ולמרכז הוצאה לאור, בו הודפס היקף מרשים של תדפיסים מעבודותיהם של אמני העבר וכן איורי ספרים. הודות למספר אמנים שהתמחו בציורי חיות, ביניהם פרנס סנדרס, יאן פיט ופול דה ווס, נשלט תחום זה באנטוורפן במחצית הראשונה של המאה. אמנים רבים הצטרפו לגילדה romanists. כיוון שהמצב הכלכלי החמיר באותה תקופה, וכיוון שהכנסייה והשלטון הפחיתו את תמיכתם הכלכלית, נאלצו אמנים רבים וסטודנטים שלמדו באנטוורפן לעבור להולנד, לאנגליה, לצרפת ולמקומות אחרים. בסוף המאה ה-17 חדלה אנטוורפן לשמש כמרכז גדול לאמנות.
המורשת האומנותית מיוצגת במוזיאונים רבים, וציורים רבים מהאסכולה בכלל.
שתי וערב

שתי וערב לתיקון ואיחוי

פעם נהגו לתקן חורים בגרביים או לאחות חורים בבגדים בתיקון של שתי וערב. הלבישו את הגרב או כרכו את הקטע הקרוע על משהו שמתח את הסריג, או האריג (כוס, כדור או פטריה מעץ) בעזרת מחט וחוט ארגו מעין טלאי על החוטים.

סוגי נולים

בזמנים קדומים, נארגו האריגים על ענפים או קורות מהם תלו חוטים שבעזרת משקולות [אבן או חרס] נמתחו כלפי מטה, והאורגים דחפו את העבירו את הערב בין חוטי השתי מצד לצד ואחר כך דחפו אותו כלפי מעלה. המתקן הזה נקרא נול. עם הזמן למדו שיותר קל לדחוף את הערב כלפי האדמה. יש כל מיני נולים. נולים שנוצרים על ידי תקיעת יתדות באדמה שביניהן מותחים את חוטי השתי ובעזרת מקל מורידים ומעלים חלק מחוטי השתי, כדי להכניס את חוטי הערב. יש נולים שעומדים על שולחן, יש בעלי רגליים משלהם. ויש תעשייתיים
בשל צורת העירוב בין החוטים משמש המושג שתי וערב בהשאלה לתיאורים שונים בתחומי המשפט, השירה, תכנון הערים ועוד.

מקור השם

המילים מופיעות בספר ויקרא: "וְשָׂרַף אֶת-הַבֶּגֶד אוֹ אֶת-הַשְּׁתִי אוֹ אֶת-הָעֵרֶב, בַּצֶּמֶר אוֹ בַפִּשְׁתִּים, אוֹ אֶת-כָּל-כְּלִי הָעוֹר, אֲשֶׁר-יִהְיֶה בוֹ הַנָּגַע: כִּי-צָרַעַת מַמְאֶרֶת הִוא, בָּאֵשׁ תִּשָּׂרֵף" (ויקרא י"ג, 52). המילים מופיעות בפעם הראשונה כביטוי בתלמוד הבבלי: "כיצד קורעו? אמר רב יהודה: קורעו שתי וערב וטחו בכותל" (מסכת חולין, דף ק"ט, עמוד ב').
מקור השם "שתי", מלשון תשתית, שכן הוא נתלה על הנול; "ערב", מלשון עירוב, שכן הוא נשזר בין חוטי השתי.